**รายงานการประชุมสภาองค์การบริหารส่วนตำบลนาไม้ไผ่สมัยสามัญ สมัยที่ 1 /2561 ประจำปี 2561**

**เมื่อวันที่ 14 กุมภาพันธ์ 2561 เวลา 14.05 น.**

**ณ ห้องประชุมเฉลิมพระเกียรติ 80 พรรษา องค์การบริหารส่วนตำบลนาไม้ไผ่**

**ผู้มาประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายสบาย | รัตนบุรี | ประธานสภาฯ |
| 2. | นายสมบูรณ์ | รักษ์ศรีทอง | รองประธานสภาฯ |
| 3. | นายนพดล | ไชยศร | เลขานุการสภาฯ |
| 4. | นายวิชาชาญ | ชนูดหอม | ส.อบต.หมู่ที่ 1 |
| 5. | นายเสริมศักดิ์ | พฤกษพนม | ส.อบต.หมู่ที่ 2 |
| 6. | นายภัฎศชลญ์ | แร่ทอง | ส.อบต.หมู่ที่ 2 |
| 7. | นายพงษ์ศักดิ์ | พรหมดนตรี | ส.อบต. หมู่ที่ 3 |
| 8. | นายสมใจ | ศรีระษา | ส.อบต.หมู่ที่ 4 |
| 9. | นายขจร | แก้วสว่าง | ส.อบต.หมู่ที่ 5 |
| 10. | นางสิรัญญา | สังข์การณื | ส.อบต.หมู่ที่ 5 |
| 11. | นายรัตตะภูมิ | คงยงค์ | ส.อบต.หมู่ที่ 6 |
| 12. | นายสัมพันธ์ | จีนประสม | ส.อบต.หมู่ที่ 6 |
| 13. | นายพรชัย | รัตนคช | ส.อบต.หมู่ที่ 7 |
| 14. | นายพรศักดิ์ | ภักดีสุวรรณ | ส.อบต.หมู่ที่ 7 |
| 15. | นายอภินันต์ | หนูริง | ส.อบต.หมู่ที่ 8 |
| 16. | นายวิชาญ | ทรัพย์พระอินทร์ | ส.อบต.หมู่ที่ 8 |
| 17. | นายสมพร | รัตนคช | ส.อบต.หมู่ที่ 9 |
| 18. | นางสาวเสาวรัตน์ | ช่วยเกิด | ส.อบต.หมู่ที่ 9 |
| 19. | นายผล | กล้าปราบโจร | ส.อบต.หมู่ที่ 10 |
| 20. | นางสาวนงลักษณ์ | ตาดทอง | ส.อบต.หมู่ที่ 10 |
| 22. | นายสมยศ | รักษาแก้ว | ส.อบต.หมู่ที่ 11 |
| 22. | นายอภิชาติ  | รัตนบุรี | ส.อบต.หมู่ที่ 12 |
| 23. | นางศรีสุดา | ชำนาญกิจ | ส.อบต.หมู่ที่ 13 |
| 24. | นายเดชภณ | แก้วคุ้มภัย | ส.อบต.หมู่ที่ 14 |
| 25. | นายชัยณรงค์ | เพชรส่งศรี | ส.อบต.หมู่ที่ 14 |

**ผู้ไม่มาประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายสมนึก | สมมาตร | ส.อบต.หมูที่ 4 (ขาด) |
| 2. | นายณรงค์ | อักษรไทย | ส.อบต.หมู่ที่ 11 (ขาด) |
| 3. | นายไพศาล  | แก้วตาทิพย์ | ส.อบต.หมู่ที่ 12 (ขาด) |

**ผู้เข้าร่วมประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายชัยพิภัทร | รัตนบุรี | นายก อบต. |
| 2. | นายสายันท์ | นิธิสกุลกาญจน์ | รองนายก อบต. |
| 3. | นายสุชาติ | หนูในนา | รองนายก อบต. |
| 4. | นายบุญสิทธิ์ | ชอบทำกิจ | เลขานุการ นายก อบต. |
| 5. | นางถาวร | อยู่เป็นสุข | ผู้อำนวยการกองคลัง |
| 6. | นางนงเยาว์ | ศรีจันทร์ | หัวหน้าสำนักปลัด |
| 7. | นายอรุณ | ชูประจง | ผู้อำนวยการกองช่าง |
| 8. | นายธนาวุฒิ | ช่วยเกิด | คณะทำงาน อส.พน |
| 9. | นายเสวียน | สุวรรณพันธ์ | ผู้ใหญ่บ้านหมู่ที่ 6 |
| 10. | นายธรรมรัตน์ | รัตนบุรี | คณะกรรมการพัฒนา อบต.นาไม้ไผ่ |
| 11. | นายสรพงศ์ | ไหมสีเสน | ผู้ใหญ่บ้านหมู่ที่ 5 |
| 12. | นายเกษม | รัตนบุรี | ผู้ใหญ่บ้านหมู่ที่ 8 |
| 13. | นายสังคม | ทองรอด | ผู้ใหญ่บ้านหมู่ที่ 4 |
| 14. | นายสว่างวัลย์ | ทองเหลี่ยมนาค | คณะกรมมการพัฒนา อบต. นาไม้ไผ่ |
| 15. | นายนพพร | แก้วมาก | คณะทำงาน อส.พน |
| 16. | นางจีรภรณ์ | คชพันธ์ | ผช.ธุรการ |

**เริ่มประชุม 14.05 น.**

**เรื่องก่อนระเบียบวาระการประชุม**

เมื่อที่ประชุมพร้อมแล้วเลขานุการสภาอบต.นาไม้ไผ่กล่าวเรียนเชิญประธานสภาฯจุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้

**ประธานสภาฯ** ตามที่สภาองค์การบริหารส่วนตำบลนาไม้ไผ่ ได้ขอกำหนดการประชุมสมัยสามัญ 4 สมัย ซึ่งครั้งนี้เป็นการประชุมสมัยสามัญ สมัยที่ 1/2561 และได้กำหนดไว้ในระหว่างวันที่ 1 – 15 กุมภาพันธ์ 2561 โดยมีกำหนดไว้ 4 สมัย นั้น สำหรับวันนี้ก็มีวาระการประชุมดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 **1.1 เรื่อง แนะนำพนักงานส่วนตำบลบรรจุใหม่**

**ประธานสภาฯ** ขอเชิญนักวิชาการศึกษา

**นางสาวอรอนงค์ คงเกื้อ** เรียนท่านประธานสภาฯ คณะบริหาร และท่านสมาชิกทุกท่าน ดิฉันนางสาวอรอนงค์ คงเกื้อ มีชื่อเล่นว่า อร อายุ 30 ปี เป็นพนักงานส่วนตำบลตำแหน่งนักวิชาการศึกษาปฏิบัติการ เป็นคนอำเภอจุฬาภรณ์ จังหวัดนครศรีธรรมราช ก็ต้องขอฝากตัวเป็นลูกหลานตำบลนาไม้ไผ่กับพี่สมาชิกทุกท่านด้วยค่ะ หากพี่ๆมีคำแนะนำอะไรก็สามารถแนะนำได้ค่ะจะน้อมรับทุกคำแนะนำ ขอบคุณค่ะ

**ประธานสภาฯ** มีสมาชิกท่านใดต้องการสอบถามอะไรอีกหรือไม่/ไม่มีนะครับ ส่วนเจ้าพนักงานพัสดุ ติดภารกิจ ไม่สามารถเข้าร่วมในการประชุมครั้งนี้ได้

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสภาครั้งที่แล้ว (เมื่อวันที่ 28 ธันวาคม 2560)**

**นายนพดล ไชยศร** เลขานุการสภา ได้มีการทบทวนรายงานการประชุมครั้งที่แล้ว และได้อธิบายเกี่ยวกับการปฏิบัติหากท่านสมาชิกไม่สามารถเข้าร่วมประชุมได้และได้อธิบายเกี่ยวกับรายละเอียดการส่งใบลาของสมาชิก อบต. โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่

**ที่ประชุม** ไม่มีการแก้ไข

**ที่ประชุม** รับรอง

**ระเบียบวาระที่ 3 เรื่องด่วน/พิจารณา**

**3.1 เรื่อง การกำหนดสมัยประชุม ประจำปี พ.ศ. 2561**

**ประธานสภาฯ** ขอเชิญท่านสมาชิกได้เสนอว่าจะให้มีกี่สมัย โดยจะต้องไม่น้อยกว่า 2 สมัย แต่ไม่เกิน 4 สมัย ขอเชิญท่านเสริมศักดิ์ พฤกษพนม

**นายเสริมศักดิ์ พฤกษพนม** เรียนท่านประธานสภาฯ ผมนายเสริมศักดิ์ พฤกษพนม ส.อบต.หมู่ที่ 2ขอเสนอสมัยประชุม 4 สมัย

**ประธานสภาฯ** ขอผู้รับรอง 2 ท่าน

 - ท่านสมพร รัตนคช ส.อบต.หมู่ที่ 9 เป็นผู้รับรอง

 - ท่านพงษ์ศักดิ์ พรหมดนตรี ส.อบต หมู่ที่ 3 เป็นผู้รับรอง

 มีสมาชิกท่านใดเห็นเป็นอย่างอื่นอีกหรือไม่ ตามที่ท่านเสริมศักดิ์ พฤกษพนมได้เสนอ ถ้าไม่มีขอให้ท่านได้กำหนดวันประชุมด้วย

**ประธานสภาฯ** ขอเชิญท่านวิชาชาญ ชนูดหอม

**นายวิชาชาญ ชนูดหอม** เรียนท่านประธานสภาฯ ผมนายวิชาชาญ ชนูดหอม ส.อบต.หมู่ที่ 1 ขอกำหนดวันประชุม ได้แก่

1. สมัยที่ 1 ระหว่างวันที่ 1 – 15 กุมภาพันธ์ 2561
2. สมัยที่ 2 ระหว่างวันที่ 16 – 30 เมษายน 2561
3. สมัยที่ 3 ระหว่างวันที่ 1 – 15 สิงหาคม 2561
4. สมัยที่ 4 ระหว่างวันที่ 17 -31 ตุลาคม 2561

**ประธานสภาฯ**  มีสมาชิกท่านใดจะเสนอเป็นอย่างอื่นอีกหรือไม่ถ้าไม่มีขอผู้รับรอง 2 ท่าน

* นายสมใจ ศรีระษา ส.อบต. หมู่ที่ 4 เป็นผู้รับรอง
* นายผล กล้าปราบโจร ส.อบต. หมู่ที่ 10 เป็นผู้รับรอง

**ประธานสภาฯ** ขอเชิญท่านปลัด อบต.

**นายนพดล ไชยศร** ขอให้ท่านสมาชิก ได้กำหนดการประชุมสมัยแรก ของปี 2562

**นายวิชาชาญ ชนูดหอม** ขอให้การประชุมสมัยแรกของปี 2562 อยู่ระหว่างวันที่ 1- 15 กุมภาพันธ์ 2562

**ประธานสภาฯ**  มีสมาชิกท่านใดจะเสนอเป็นอย่างอื่นอีกหรือไม่ถ้าไม่มีขอผู้รับรอง 2 ท่าน

* นายพรชัย รัตนคช ส.อบต. หมู่ที่ 7 เป็นผู้รับรอง
* นายอภินันต์ หนูริง ส.อบต. หมู่ที่ 8 เป็นผู้รับรอง

**ประธานสภาฯ**  มีสมาชิกท่านใดเห็นเป็นอย่างอื่นหรือไม่/ไม่มีนะครับ

**มติประชุม** เห็นชอบ

**3.2 เรื่อง ขอเปลี่ยนแปลงรายละเอียดโครงการก่อสร้างรั้ว คสล. สำนักงานองค์การบริหารส่วนตำบลนาไม้ไผ่ หมู่ที่ 6**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ ท่านสมาชิกและผู้เข้าร่วมประชุมทุกท่าน สำหรับวาระนี้สาเหตุที่ขอเปลี่ยนแปลงคำชี้แจงคือ โครงการก่อสร้างรั้ว คสล. สำนักงานองค์การบริหารส่วนตำบลนาไม้ไผ่ หมู่ที่ 6 ก็มีรายละเอียดคือ แผนงานเคหะและชุมชน งานไฟฟ้าและถนน งบลงทุน หมวดรายจ่าย ที่ดินและสิ่งก่อสร้าง ประเภทรายจ่าย ค่าก่อสร้างสิ่งสาธารณูปโภค โครงการก่อสร้างรั้ว คสล.สำนักงานองค์การบริหารส่วนตำบลนาไม้ไผ่ หมู่ที่ 6 ฉบับแรก งบประมาณ 120,600 บาท **โดยมีข้อความเดิม** คือ ตั้งไว้เพื่อจ่ายค่าก่อสร้างรั้ว คสล. สำนักงานองค์การบริหารส่วนตำบลนาไม้ไผ่ ขนาดยาว 55.00 เมตร สูง 2.65 เมตร (ฉาบด้านเดียว) ติดตั้งป้าย ประชาสัมพันธ์โครงการ จำนวน 2 ป้าย ตามแบบแปลนที่ อบต. นาไม้ไผ่ กำหนด งบประมาณ จำนวน 120,600 บาท

**ประธานสภาฯ** มีสมาชิกท่านจะสอบถามอีกหรือไม่ **และมีข้อความใหม่คือ** ตั้งไว้เพื่อจ่ายค่าก่อสร้างรั้ว คสล. สำนักงานองค์การบริหารส่วนตำบลนาไม้ไผ่ ขนาดยาว 55.00 เมตร สูง 1.65 เมตร (ฉาบด้านเดียว) ตามแบบแปลนที่ อบต. นาไม้ไผ่ กำหนด งบประมาณ จำนวน 86,800 บาท

**ประธานสภาฯ** มีสมาชิกท่านใดจะสอบถามบ้างหรือไม่ ขอเชิญท่านพงษ์ศักดิ์ พรหมดนตรี

**นายพงษ์ศักดิ์ พรหมดนตรี** เรียนท่านประธานสภาฯ ผมนายพงษ์ศักดิ์ พรหมดนตรี ส.อบต.หมู่ที่ 3 จากตัวเลขที่ทางท่านนายก ได้นำเสนอเมื่อสักครู่ ผมมานั่งดูมีการปรับลดความสูง 1 เมตร แต่พอมาคิดเป็นตารางเมตร ราคาต่อตารางเมตรจะสูงกว่าอยู่ประมาณ 100 เศษๆ ซึ่งของเดิมสูง 2.65 เมตร ลดลงมา 1 เมตร ใช้งบประมาณที่ลดลงมาก็ถูกต้อง แต่ว่าคิดต่อตารางเมตร ราคาจะสูงกว่า 100 กว่าบาท ก็ขอให้ผู้ที่เกี่ยวข้องได้ช่วยชี้แจงด้วย

**ประธานสภาฯ** ขอเชิญท่านสมพร รัตนคช

**นายสมพร รัตนคช** เรียนท่านประธานสภาฯ ผมนายสมพร รัตนคช ส.อบต.หมู่ที่ 9 การปรับลดงบประมาณ หรือความสูงตามที่ท่านนายก ได้ชี้แจง ผมก็ขอทราบเหตุผลที่ต้องปรับลดความสูง เหตุผลความจำเป็น ก็ขอให้ ผอ.กองช่างได้ชี้แจงด้วย

**ประธานสภาฯ** ขอเชิญ ผอ.กองช่าง

**นายอรุณ ชูประจง** เรียนท่านประธานสภาฯ ท่านสมาชิกและผู้เข้าร่วมประชุมทุกท่าน ผมนายอรุณ ชูประจง ผอ.กองช่าง สำหรับเรื่องนี้เป็นความผิดพลาดของผมเอง เพราะตามแบบที่ได้วัดไว้ เป็น 1.65 เมตร แต่พอมาเขียนในประมาณการผมเขียนผิดเป็น 2.65 เมตร ซึ่งผมก็ไม่ได้มาดูฉบับที่ร่างไว้ว่าเป็น 1.65 เมตร ทำให้ผมประมาณการไป 2.65 เมตร งบประมาณก็ 120,600 บาท ซึ่งมาเห็นตอนทำราคากลางที่จะจัดซื้อจัดจ้างพอมาดูแบบอีกครั้งหนึ่งก็เห็นว่าผิดพลาดอยู่ ก็เลยขอแก้ไข และสำหรับเรื่องที่ท่านสมาชิกหมู่ที่ 3 บอกว่าตารางเมตรราคาสูงต่ำอยู่ 100 กว่าบาทนั้นก็คือว่าเราตัดเฉพาะพื้นความสูงของอิฐแต่ว่าไม่ได้ตัดเสา เสาทุกเสาระยะห่างเท่าเดิม ก็ตัดไป 40,000 กว่าบาทแล้ว งบประมาณก็ไม่เยอะนะครับ

**ประธานสภาฯ** มีสมาชิกท่านใดจะสอบถามเพิ่มเติมอีกหรือไม่ ถ้าไม่มีท่านใดจะสอบถามผมขอมติที่ประชุม

**ประธานสภาฯ** สมาชิกท่านใดไม่เห็นชอบขอเปลี่ยนแปลงรายละเอียดโครงการก่อสร้างรั้ว คสล. สำนักงานองค์การบริหารส่วนตำบลนาไม้ไผ่ หมู่ที่ 6 โปรดยกมือขึ้นครับ/ไม่มีนะครับ

**ประธานสภาฯ** สมาชิกท่านใดเห็นชอบขอเปลี่ยนแปลงรายละเอียดโครงการก่อสร้างรั้ว คสล. สำนักงานองค์การบริหารส่วนตำบลนาไม้ไผ่ หมู่ที่ 6 โปรดยกมือขึ้นครับ

**มติที่ประชุม** เห็นชอบ

**3.3 เรื่อง ขอเปลี่ยนแปลงรายละเอียดโครงการก่อสร้างหอกระจายข่าว หมู่ที่ 14**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ ท่านสมาชิกและผู้เข้าร่วมประชุมทุกท่าน ก็เนื่องจากว่าการก่อสร้างหอกระจายข่าวประจำหมู่ที่ 14 ตามข้อบัญญัติองค์การบริหารส่วนตำบลนาไม้ไผ่ ของปี 2560 ซึ่งเราได้กันเงินเหลื่อมปีไว้ สำหรับโครงการก่อสร้างหอกระจายข่าวประจำหมู่บ้าน หมู่ที่ 14 ก็มีรายละเอียดคือ แผนงานเคหะและชุมชน งานไฟฟ้าและถนน งบลงทุน หมวดรายจ่ายที่ดินและสิ่งก่อสร้าง ประเภทรายจ่ายค่าก่อสร้างสิ่งสาธารณูปโภค โครงการก่อสร้างหอกระจายข่าวประจำหมู่บ้าน หมู่ที่ 14 (ตามข้อบัญญัติองค์การบริหารส่วนตำบลนาไม้ไผ่ เรื่อง งบประมาณ รายจ่ายประจำปี งบประมาณ พ.ศ. 2560) โดยได้กันเงินเหลื่อมปีไว้ เมื่อวันที่ 30 กันยายน 2560 ฉบับที่ กันเงินเหลื่อมปี งบประมาณ 131,000 บาท **โดยมีข้อความเดิมคือ** ตั้งไว้เพื่อจ่ายค่าก่อสร้างหอกระจายข่าวประจำหมู่บ้าน โดยทำการก่อสร้างหอกระจายข่าวขนาดความสูง 13.00 เมตร กว้าง 40 ซม. พร้อมอุปกรณ์เครื่องขยายเสียงขนาดไม่น้อยกว่า 1,200 วัตต์ ลำโพงขนาดปากกว้าง 20 นิ้ว จำนวน 8 ชุด พร้อมไมโครโฟน พร้อมขาตั้ง เครื่องเล่น DVD,USB เครื่องรับวิทยุ ตู้ควบคุมและอุปกรณ์ตาที่ อบต. นาไม้ไผ่กำหนด พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ จำนวน 131,000 บาท **และมีข้อความใหม่คือ** ตั้งไว้เพื่อจ่ายค่าก่อสร้างหอกระจายข่าวประจำหมู่บ้าน โดยทำการก่อสร้างหอกระจายข่าวขนาดความสูง 13.00 เมตร กว้าง 40 ซม. พร้อมอุปกรณ์เครื่องขยายเสียง และอุปกรณ์อื่นๆ ตามที่ อบต.นาไม้ไผ่ กำหนด พร้อมติดตั้งป้ายประชาสัมพันธ์ โครงการ จำนวน 2 ป้าย งบประมาณ จำนวนเงิน 108,500 บาท

**ประธานสภาฯ** มีสมาชิกท่านใดต้องการจะสอบถามบ้างหรือไม่ ขอเชิญท่านเดชภณ แก้วคุ้มภัย

**นายเดชภณ แก้วคุ้มภัย** เรียนท่านประธานสภาฯ และเพื่อนสมาชิกทุกท่านรวมถึงผู้เข้าร่วมประชุมทุกคน ผมนายเดชภณ แก้วคุ้มภัย ส.อบต.หมู่ที่ 14 ผมอยากจะทราบว่าการคิดค่าใช้จ่ายครั้งก่อนคิด 2 ชุด 2 จุด แล้วมาเหลือจุดเดียว ค่าใช้จ่าย 131,000 บาทแล้ว มาเหลือ1 จุด ผมว่าเสียงจะได้ยินไม่ทั่วทั้งหมู่บ้าน อาจจะได้ยินเป็นช่วงๆ อยากให้ผอ.กองช่างได้อธิบายเรื่องแบบเก่าและแบบใหม่ว่าอยู่อย่างไร ขอบคุณคับ

**ประธานสภาฯ** ขอเชิญ ผอ.กองช่าง

**นายอรุณ ชูประจง** เรียนท่านประธานสภาฯ ท่านสมาชิกและผู้เข้าร่วมประชุมทุกท่าน ผมนายอรุณ ชูประจง ผอ.กองช่าง ขออธิบายว่างบประมาณตัวนี้เป็นงบประมาณตั้งแต่ปี 2560 เป็นของเก่าก่อนที่ผมจะมาทำงานที่นี่และผมได้ปรึกษากับท่านผู้ใหญ่บ้านหมู่ที่ 14 แล้วท่านบอกว่าที่คิดโครงการท่านได้ทำประชาคมหมู่บ้านไว้ 2 จุด ที่ประชุมหมู่บ้าน 1 จุด และที่บ้านผู้ใหญ่บ้าน 1 จุด รวมเป็น 2 จุด แต่ของเดิมท่านผอ.กองช่างคนก่อนได้คิดไว้เสาเดียวแต่ว่าพวกลำโพงเครื่องเสียงแบ่งเป็น 2 ชุดแต่ว่าคิดเสาไว้เสาเดียวก็ไม่ทราบว่าลำโพงที่เหลือจะตั้งไว้ที่ไหนมันไม่มีที่ตั้งก็เลยตัดงบประมาณเหลือชุดเดียวเพราะถ้าเราแก้เป็น 2 เสา งบประมาณจะไม่พอ ก็เลยตัดงบและตั้งไว้ เสาเดียว และได้คุยกับท่านผู้ใหญ่บ้านแล้วท่านก็บอกว่าค่อยตั้งใหม่อีก 1 จุด

**ประธานสภาฯ** มีสมาชิกท่านใดต้องการจะสอบถามบ้าง ขอเชิญท่านเดชภณ แก้วคุ้มภัย

**นายเดชภณ แก้วคุ้มภัย** เรียนท่านประธานสภาฯ และเพื่อนสมาชิกทุกท่านรวมถึงผู้เข้าร่วมประชุมทุกคน ตามที่ ผอ.กองช่างได้อธิบายผมเข้าใจว่าเครื่องเสียงมี 1 ชุดลำโพง 2 ชุด อยู่แล้ว ยกเว้น เสา ที่มีชุดเดียวก็เท่ากับว่าขาดเครื่องเสียง 1 ชุด และเสา 1 ชุด ก็จะได้เป็น 2 จุด ผมว่าเสาหนึ่งเสาราคาไม่น่าจะเพิ่มเยอะถ้าทำแล้วผมก็อยากจะให้ชาวบ้านในหมู่บ้านได้รับข่าวสารที่ผู้ใหญ่เค้าจำเป็นต้องแจ้ง ผมขอเพิ่มเป็น 2 จุด ได้หรือไม่ เพราะเพิ่มเพียงเสา 1 เสา และเครื่องเสียง 1 ชุด ผมว่าถ้าราคาเกินกว่า 131,000 บาท ก็ไม่น่าจะมากสักเท่าไหร่

**ประธานสภาฯ** ขอเชิญท่านปลัด อบต.

**นายนพดล ไชยศร** เรียนท่านประธานสภาฯ และท่านสมาชิกทุกท่าน วงเงินที่เรากันไว้มีอยู่ 131,000 บาท ซึ่งสภาฯอนุมัติไว้แล้ว เพิ่มไม่ได้ถ้าจะแก้ก็ต้องอยู่ในวงเงินเดิมก่อน แก้ยังไงก็ได้แต่ต้องอยู่ใน 131,000 บาท ถ้าไม่ถึงไม่เป็นไร เราไม่สามารถเพิ่มได้เนื่องจากเรากันเงินไว้แค่ 131,000 บาทและกันได้แค่ปีเดียว ตรงนี้ก็ต้องถามผอ.กองช่างว่าถ้าจะเพิ่มตามที่ท่านสมาชิกได้ขอไว้งบประมาณที่เหลือจะเพียงพอหรือไม่

**นายอรุณ ชูประจง** ไม่พอครับ

**นายนพดล ไชยศร** เราสามารถแก้ไขรายละเอียดได้หมดแต่ต้องไม่เกินวงเงินที่เรากันไว้ เจตนาคือต้องการสร้าง 2 จุดใช่หรือไม่ แต่ถ้าคิดแล้วงบประมาณไม่พอ เราก็ต้องดำเนินการตามเงินที่เราได้กันไว้

**ประธานสภาฯ** มีสมาชิกท่านใดต้องการจะสอบถามเพิ่มเติมอีกหรือไม่ / ขอเชิญท่านขจร แก้วสว่าง

**นายขจร แก้วสว่าง** เรียนท่านประธานสภาฯ และผู้เข้าร่วมประชุมทุกท่าน ผมนายขจร แก้วสว่าง ส.อบต. หมู่ที่ 5 สำหรับเรื่องของช่างเกือบทุกโครงการจะมีปัญหาหมด อย่างบางเรื่องประชาคม หมู่บ้านเค้าทำมาแล้ว โครงการ 131,000 บาท 2 จุด แต่พอประมาณราคาแล้วสร้างได้แค่ 1 จุด ผมถามว่าชาวบ้านเค้าไม่ได้เห็นรายละเอียด พอถึงเวลาสร้างกลับสร้างได้แค่จุดเดียว เขาก็สงสัยว่าทำไมอีก โครงการนี้ก็นานมากแล้วยังไม่ได้สร้างเลย บางเรื่องบางโครงการก็แก้ไขไปมาจนไม่ได้สร้าง ผมก็ขอว่าครั้งต่อไปพยายามอย่าให้ผิดบ่อย เพราะว่าถ้า 3 โครงการ ผิดทั้ง 3 โครงการเค้าก็มองเราว่าสภาฯนี้อยู่อย่างไร พนักงานเป็นอย่างไร ผมก็ขอฝากด้วย

**ประธานสภาฯ** ขอเชิญท่าน ผอ.กองช่าง

**นายอรุณ ชูประจง** เรียนท่านประธานสภาฯ ท่านสมาชิก และผู้เข้าร่วมประชุมทุกท่าน ขอชี้แจงว่างบประมาณนี้เป็นงบประมาณตั้งแต่ปี 2560 เป็นโครงการที่กันเงินเหลื่อมปีไว้ซึ่งผมมาทำงานที่นี่ ปีงบประมาณ 2561 แล้ว ผมก็ขอแจ้งว่านายช่างของ อบต.นาไม้ไผ่ มีแค่ 2 คน แต่มี 14 หมู่บ้าน ท่านลองไปดูตำบลอื่นว่าเค้ามีกี่หมู่บ้านแล้วเค้ามีช่างกี่คน

**นายเดชภณ แก้วคุ้มภัย** ผมก็เข้าใจผอ.กองช่าง แต่ว่าอยากจะขอให้อธิบายให้ชัดเจนว่าเครื่องขยายเสียงขนาดไม่น้อยกว่า 1,200 วัตต์

**นายอรุณ ชูประจง** มีอยู่ในแบบ ปร.4, ปร.5 แล้ว

**ประธานสภาฯ** มีสมาชิกท่านใดจะสอบถามอีกหรือไม่ ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่เห็นชอบขอเปลี่ยนแปลงรายละเอียดโครงการก่อสร้างหอกระจายข่าว หมู่ที่ 14 โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบขอเปลี่ยนแปลงรายละเอียดโครงการก่อสร้างหอกระจายข่าว หมู่ที่ 14 โปรดยกมือขึ้น

**มติที่ประชุม** เห็นชอบ

**ระเบียบวาระที่ 4 เรื่องแจ้งเพื่อถือปฏิบัติ**

 **4.1 เรื่อง การเสนอโครงการด้านพลังงานให้บรรจุแผนพัฒนาท้องถิ่น**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ ท่านสมาชิกและผู้เข้าร่วมประชุมทุกท่าน ตามที่เราได้ทำ mou ร่วมกับศูนย์พลังงานและได้มีตัวแทนของพี่น้องตำบลนาไม้ไผ่ทุกหมู่บ้านไปศึกษาดูงานเพื่อที่จะนำความรู้เหล่านี้มาขยายใช้ในตำบล ซึ่งโครงการนี้ 1 ตำบล 1 จังหวัด และศูนย์พลังงานได้ทำโครงการเพื่อที่ขอให้องค์การบริหารส่วนตำบลนาไม้ไผ่ของเราบรรจุไว้ในแผนพัฒนาท้องถิ่นของตำบลนาไม้ไผ่ เพื่อที่จะนำโครงการเหล่านี้มาใช้ในครัวเรือนในตำบลของเราเพื่อที่จะลดรายจ่ายให้กับภาคครัวเรือน ภาคประชาชน เราก็เลยต้องให้โครงการที่ทางพลังงานได้เสนอมานั้นบรรจุอยู่ในแผนพัฒนาท้องถิ่น เพื่อที่จะสามารถดำเนินโครงการเหล่านั้นได้ ซึ่งก็เป็นที่มาที่ได้เรียนเชิญ คณะทำงาน อส.พน และท่านผู้ใหญ่เข้ามารับฟังในวันนี้

**ประธานสภาฯ** ขอเชิญท่านเสริมศักดิ์ พฤกษพนม

**นายเสริมศักดิ์ พฤกษพนม**  เรียนท่านประธานสภาฯ ท่านสมาชิก และผู้เข้าร่วมประชุมทุกท่าน ผม นายเสริมศักดิ์ พฤกษพนม ส.อบต. หมู่ที่ 2 สำหรับเรื่องนี้ก็จะเกี่ยวกับยุทธศาสตร์ 5 ด้าน

1. ยุทธศาสตร์ด้านการส่งเสริมพลังงานทดแทน
* ส่งเสริมการใช้เตาหุงต้มประสิทธิภาพสูงเพื่อลดพลังงานด้านไฟฟ้าก๊าชหุงต้ม
* การส่งเสริมการใช้เตาเผาถ่านขนาด 200 ลิตรเพื่อลดพลังงานด้านไฟฟ้าและก๊าชหุงต้ม
* ส่งเสริมการใช้ระบบหมักก๊าชชีวภาพขนาดใหญ่,ส่งเสริมการใช้เตาเผาแก๊สชีวมวล
* ส่งเสริมการใช้เตาเผาชีวภาพขนาด 2 กระทะและขนาดครัวเรือน,ส่งเสริมการใช้เตาย่างประสิทธิภาพสูง
* ส่งเสริมการใช้ระบบอบแห้งพลังงานแสงอาทิตย์ขนาดครัวเรือน(ขนาดใหญ่)
* ส่งเสริมการใช้พลังงานแสงอาทิตย์กับระบบน้ำดื่มหยอดเหรียญ,ส่งเสริมการใช้โซล่าเซลล์ในระบบประปาหมู่บ้าน
* ส่งเสริมระบบสูบน้ำโซล่าเซลล์แบบเคลื่อนที่
1. ยุทธศาสตร์ด้านการอนุรักษ์พลังงาน
* ปรับเปลี่ยนอุปกรณ์ไฟฟ้าภายในบ้านแบบประหยัดโดยการสนับสนุนหลอด Led
* ส่งเสริมการล้างระบบปรับอากาศ
* ฝึกอบรมการใช้อุปกรณ์ไฟฟ้าอย่างประหยัดและถูกวิธี
1. ยุทธศาสตร์ด้านการพัฒนาศักยภาพบุคลากร
* สร้างวิทยาการท้องถิ่นด้านพลังงาน
* สร้างคณะกรรมการด้านพลังงานในชุมชน
1. ยุทธศาสตร์ด้านการฟื้นฟูธรรมชาติและสิ่งแวดล้อม
* กิจกรรมกำจัดของเสียจากฟาร์มปศุสัตว์
* กิจกรรมกำจัดเศษวัสดุที่เหลือจากการเกษตร
* กิจกรรมปั่นจักรยานลดโลกร้อน
1. ยุทธศาสตร์ด้านการบูรณาการกับภาคส่วนต่างๆ
* กิจกรรมการมีส่วนร่วมด้านพลังงานและสิ่งแวดล้อมกับหน่วยงานอื่นๆที่เกี่ยวข้อง เช่น จังหวัด,สำนักงานปศุสัตว์,สำนักงานพัฒนาชุมชน,สำนักงานอุตสาหกรรม,สำนักงานเกษตร,สำนักงานทรัพยากรฯ

 ซึ่งทั้งหมดนี้สอดคล้องกับความเป็นไปได้กับหมู่บ้านตำบลของเราความเป็นไปได้ที่ว่าแต่ละหมู่บ้านการใช้พลังงานทดแทนเพื่อลดพลังงานไฟฟ้าซึ่งขณะนี้ได้นำร่องโดยวิธีการเป็นหมู่บ้านตัวอย่างหมู่บ้านละ 5 ครัวเรือนเพื่อสำรวจการใช้หลอดไฟแบบ LED

**ประธานสภาฯ**  ไม่ทราบว่าตัวแทนของแต่ละหมู่บ้านมีโครงการอะไรจะเสนอเพิ่มเติมหรือไม่

**นายนพดล ไชยศร** ขออนุญาตนะครับ ที่เข้าร่วมวันนี้มีตัวแทนของแต่ละหมู่บ้านแล้วนะครับ คือมีหลักการอย่างนี้ถ้าผมฟังจากที่ท่าน ส.อบต.ได้ชี้แจงทุกโครงการที่จะเข้ามาบรรจุในแผนท่านคิดมาแล้วว่าแต่ละหมู่บ้านน่าจะได้โครงการอะไรบ้าง ผมจะขอถามคณะกรรมการทั้งหมดที่นั่งอยู่ตรงนี้ว่า พวกผมจะต้องลงไปถามชาวบ้านก่อนหรือไม่

**คณะกรรมการ อส.พน** ไม่ต้องแล้ว

**นายนพดล ไชยศร** ไม่ต้องแล้วใช่มั้ย คือจะไม่เหมือนกับสาธารณสุข เพราะของสาธารณสุขผมต้องลงไปถามชาวบ้านก่อนว่าจะเอามั้ย เพราะเป็นการเพิ่มเติมโครงการ ถ้าคณะกรรมการยืนยันว่าได้ไปทำประชาคมไว้แล้วผ่านเวทีมาเรียบร้อยแล้วผมในฐานะประธานสนับสนุนในการจัดทำแผนชุดแรก ผมจะต้องลงไปพบชาวบ้านก่อนเปิดเวทีขึ้นมา 1 เวทีเพื่อบอกว่าหมู่ไหนได้อะไรทางหมู่บ้านจะเอามั้ยถ้าไม่เอาผมก็จะเอาเข้าสภาฯไม่ได้

**นายสรพงษ์ ไหมสีเสน** การที่บรรจุแผนเอาไว้มีกำหนดกี่ปี

**นายนพดล ไชยศร** 4 ปี ทีนี้โครงการที่ท่านจะใส่ในแผนคือใส่ไว้ในปี 62 หรือปีไหน

**คณะกรรมการ อส.พน** ใส่ไว้ทั้ง 4 ปี

**นายนพดล ไชยศร** งั้นก็ใส่ไว้ทั้ง 4 ปี แต่ว่าเมื่อสักครู่ท่านได้ยืนยันแล้วว่าผมไม่ต้องไปเปิดเวทีแล้ว

**นายสรพงษ์ ไหมสีเสน** ขอเสนอการใช้แผงโซล่าเซลล์ในการดูดน้ำประปา ผมกำลังติดต่อขึ้นไปยัง กรมทรัพยฯ เพื่อขอแผงโซล่าเซลล์ให้หมู่บ้านแล้วให้บรรจุไว้ในแผนด้วย

**นายนพดล ไชยศร** เข้าใจตรงกันนะ โครงการนี้ได้ไปแลกเปลี่ยนกันเรียบร้อยแล้วว่าจะทำอะไรบ้างผมก็มีหน้าที่อย่างเดียวคือนัดประชุมคณะกรรมการพัฒนาท้องถิ่นซึ่งก็มีท่านนายกเป็นประธาน เมื่อผมนำเรื่องนี้เข้าที่ประชุมหลังจากนั้นก็จะนำเรื่องนี้เข้าสภาฯอีกครั้งเพื่อขอมติอนุมัติจากที่ประชุมสภาฯเพื่อเพิ่มเติมถ้าสภาฯอนุมัติก็คือจบงบประมาณก็มาได้ตามท่อของมัน ถ้าไม่มีเวทีหมู่บ้านก็มีอีกเวทีหนึ่งก็คือคณะกรรมการพัฒนาท้องถิ่นก็ค่อยนัดกันอีกทีละกันครับ

**นายธนาวุฒิ ช่วยเกิด** ตอนนี้ก็มีการสำรวจการใช้ไฟฟ้าของตำบลนาไม้ไผ่ ซึ่งการสำรวจก็ใกล้จะเสร็จแล้วและจะต้องรอผลการสรุปผลอีกครั้งว่าการใช้ไฟฟ้าของครัวเรือนในตำบลนาไม้ไผ่ใช้อยู่ในปริมาณเท่าไหร่ ซึ่งก็มีเป้าหมายจำนวน 400 ครัวเรือน

**ที่ประชุม** รับทราบ

 **4.2 เรื่อง แนวทางการจ่ายขาดเงินสะสมตามระเบียบแผนการพัฒนาท้องถิ่นฯ**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ และผู้เข้าร่วมประชุมทุกท่าน การจ่ายขาดเงินสะสมตอนนี้จะไม่เหมือนกับปีที่ผ่านมา เพราะเมื่อเดือนสิงหาคม 2560 ที่ผ่านมาได้มีการแก้ไขเรื่องระเบียบการจ่ายขาดเงินสะสมคือเราต้องดำเนินการตามขั้นตอนตามที่ผมได้ให้ท่านสมาชิกได้แจ้งเข้ามาว่าหมู่บ้านของท่านมีเรื่องอะไรที่จะต้องดำเนินการซ่อมแซมหรือไม่เพื่อที่นายช่างโยธาจะได้เข้าไปสำรวจแล้วดำเนินการจัดทำ ปร 4 ,ปร 5 แต่เราจะต้องลงประชาคมหมู่บ้านก่อนว่าโครงการต่างๆที่ท่านได้แจ้งมานั้นชาวบ้านเค้าจะเอาหรือไม่ คือขั้นตอนการเพิ่มเติมหรือเปลี่ยนแปลงโครงการในแผนพัฒนาท้องถิ่น อยู่ในข้อที่ 12 เพื่อประโยชน์ของประชาชน อบต. อาจเพิ่มเติมหรือเปลี่ยนแปลงแผนพัฒนาท้องถิ่นได้ตามขั้นตอนดังนี้

1. คณะกรรมการสนับสนุนทำร่างแผนพัฒนาท้องถิ่น 4 ปีเพิ่มเติมหรือเปลี่ยนแปลงพร้อมเหตุผลและความจำเป็น

 2. คณะกรรมการพัฒนาท้องถิ่นพิจารณาแผนพัฒนา 4 ปี เพิ่มเติมหรือเปลี่ยนแปลง

 3. คณะกรรมการพัฒนาท้องถิ่นและประชาคมท้องถิ่นพิจารณาแผนพัฒนา

 4. เสนอร่างแผนพัฒนาท้องถิ่น 4 ปี ต่อผู้บริหารท้องถิ่น

 5. ผู้บริหารท้องถิ่นเสนอร่างแผนพัฒนาท้องถิ่น 4 ปี ต่อสภาฯ อบต.

 6. ผู้บริหารท้องถิ่นพิจารณา

 ซึ่งโครงการที่เราได้สำรวจมาแล้วจำนวน 65 โครงการ งบประมาณก็จะอยู่ที่ประมาณ 8 ล้านกว่าบาท

**ประธานสภาฯ** ขอเชิญท่านปลัด

**นายนพดล ไชยศร** เรียนท่านประธานสภาฯ และผู้เข้าร่วมประชุมทุกท่าน ด้วยมีการแก้ไขระเบียบแผนพัฒนาท้องถิ่นฯในการเพิ่มแก้ไขต้องผ่านกระบวนการ และขอเพิ่มจะต้องมีงบประมาณอยู่แล้ว ต้องลงประชาคมหมู่บ้าน/ตำบลอจากนั้นนายกฯจะต้องเอาร่างแผนฯที่ผ่านเวทีตำบลแล้วเสนอสภาฯ เมื่อสภาฯอนุมัติ นายกฯประกาศใช้แผนฯ สำหรับงบประมาณเราจะใช้เงินสะสมที่มีโดยไม่ต้องขออนุมัติจากผู้ว่าฯ ส่วนถ้าจะใช้เงินทุนสำรองเงินสะสม ต้องขออนุมัติจากผู้ว่าราชการจังหวัดฯ

**นายชัยพิภัทร รัตนบุรี** ตามหนังสือสั่งการถ้าจะจ่ายขาดเงินสะสมเราจะต้องดำเนินการให้แล้วเสร็จภายในวันที่ 20 เมษายน และมีการสั่งการว่า 1 อปท. จะต้องมีการก่อสร้างถนนลาดยางแอสฟัลติกจากยางพาราจำนวน 1 เส้น นั่นเป็นคำสั่งมาเลยจาก มท. สำหรับของเราที่ได้คิดไว้ก็เป็นถนนสายม่วงทอง

**ที่ประชุม** รับทราบ

**ระเบียบวาระที่ 5 เรื่องอื่นๆ**

 **5.1 ขอให้ช่วยดำเนินการ**

**ประธานสภาฯ** ขอเชิญท่านสมพร รัตนคช

**นายสมพร รัตนคช** เรียนท่านประธานสภาฯ ผมนายสมพร รัตนคช ส.อบต.หมู่ที่ 9 สืบเนื่องจากปี 2560 ในส่วนของประปาบ้านต่อเรือ ได้รับงบอุดหนุนเฉพาะกิจในปี 2560 จำนวน 3,500,000 บาท ณ ตอนนี้ระบบประปาเรายังไม่ได้ใช้ สาเหตุที่ใช้ไม่ได้เนื่องจากไม่มีผู้เข้าใจในการใช้งานของระบบประปาเนื่องจากมีอุปกรณ์จำนวนมากที่จะต้องใช้เมื่อไม่มีผู้เข้าในระบบเลยทำให้ใช้งานไม่ได้ ก็อยากจะให้คณะผู้บริหารช่วยให้ผู้ที่เข้าใจในระบบเข้าไปดูและช่วยแนะนำการใช้ให้กับผู้ที่เกี่ยวข้องด้วยเพราะใกล้จะหน้าแล้งแล้วก็อยากจะให้ประปาตัวนี้ได้ใช้งานได้

**ประธานสภาฯ** ขอเชิญนายผล กล้าปราบโจร

**นายผล กล้าปราบโจร** เรียนท่านประธานสภาฯ ผมนายผล กล้าปราบโจร ส.อบต. หมู่ที่ 10 ผมมีเรื่องที่อยากจะฝากฝ่ายบริหารและท่านปลัดด้วย สำหรับโครงการของหมู่ที่ 10 อยากจะให้ทำในหน้าแล้ง เพราะถ้าทำในหน้าฝนจะทำไม่ได้เพราะจากหมู่ 10 ไปคลองเสามันเป็นโคลนมาก

**นายชัยพิภัทร รัตนบุรี** สำหรับเรื่องของประปาหมู่ที่ 9ตอนนี้ผมได้คุยกับผู้รับเหมาแล้วจะให้เข้ามาดูพร้อมกันกับของหมู่ที่ 2 คิดว่าคงไม่เกินกลางเดือนหน้า และถ้าหากทางหมู่บ้านไม่พร้อมจะบริหารกิจการประปา ก็ต้องโอนให้กับทาง อบต. เป็นผู้ดูแลทั้งหมด

**ประธานสภาฯ** ขอเชิญท่านวิชาญ ทรัพย์พระอินทร์

**นายวิชาญ ทรัพย์พระอินทร์** สำหรับของหมู่ที่ 8 ตอนนี้เดือดร้อนเรื่องน้ำมากจริงๆ กระผมเลยเขียนซ่อมประปาหมู่ที่ 8 ซอยบ้านต้นเหรียงเป็นฉบับที่ 2 แล้ว ก็ขอให้ท่านนายกได้แจ้งให้ผอ.กองช่างได้ลงไปดูให้หน่อยเผื่อซ่อมได้จะได้ไม่ต้องให้ทางอบต.ส่งน้ำให้สงสารน้องพนักงาน ยังไงก็ขอให้รีบๆหน่อย

**นายชัยพิภัทร รัตนบุรี** ของหมู่ที่ 8 ตรงนั้นที่ติดปัญหาเรื่องไฟฟ้า ทางไฟฟ้าได้ทำหนังสือแจ้งทาง อบต.มาว่าไม่ไปจ่ายค่าไฟ เค้าเลยยึดหม้อไปพอเราไปขอใหม่เค้าบอกว่าการขอใหม่จะต้องมีการเอาเงินไปประกัน และจากการที่ผมได้คุยกับทางไฟฟ้าการจะขอหม้อกลับทางคณะกรรมการประปาของหมู่บ้านสามารถไปดำเนินเองได้

**นายนพดล ไชยศร** การสร้างระบบประปาหมู่บ้าน อบต.เป็นผู้สร้างแต่การบริหารจัดการจะเป็นหน้าที่ของคณะกรรมการบริหารกิจการประปาหมู่บ้าน การจัดการรายได้ก็เป็นของหมู่บ้านเพราะหมู่บ้านไม่ได้ส่งเป็นของท้องถิ่น ดังนั้นการซ่อมแซมหรือเมื่อมีปัญหาทางหมู่บ้านจะต้องดูแลกันเองก่อน

 **ประธานสภาฯ** ประธานกล่าวปิดการประชุมเวลา 16.30 น.

 (ลงชื่อ) ผู้ตรวจสอบบันทึกรายงานการประชุม

 (นายนพดล ไชยศร)

 เลขานุการสภาองค์การบริหารส่วนนาไม้ไผ่

(นายสมพร รัตนคช)

กรรมการตรวจรายงานการประชุม

 (นายสมนึก สมมาตร) (นายผล กล้าปราบโจร)

กรรมการตรวจรายงานการประชุม กรรมการตรวจรายงานการประชุม

บัดนี้ องค์การบริหารส่วนตำบลนาไม้ไผ่มีความจำเป็นที่จะต้องขอโอนและเปลี่ยนแปลงคำชี้แจงงบประมาณรายจ่ายประจำปี งบประมาณ พ.ศ.2560 เพื่อเป็นค่าใช้จ่าย ดังนี้

**1.1 โอนงบประมาณรายจ่ายฯ เครื่องคอมพิวเตอร์ จำนวน 3 เครื่อง**

* **โอนเพิ่ม**

แผนงานบริหารงานทั่วไปงานบริหารทั่วไปงบลงทุนค่าครุภัณฑ์ครุภัณฑ์คอมพิวเตอร์ 1.เครื่องคอมพิวเตอร์

โอนเพิ่มเป็นเงิน 1,200 บาท

* **โอนลด**

แผนงานบริหารงานทั่วไปงานบริหารทั่วไปงบลงทุนค่าครุภัณฑ์ครุภัณฑ์คอมพิวเตอร์ 2.เครื่องสำรองไฟฟ้าโอนลดเป็นเงิน 1,200บาท(หน้า 6)

**1.2 แก้ไขเปลี่ยนแปลงคำชี้แจงงบประมาณ เครื่องคอมพิวเตอร์ จำนวน 3 เครื่อง**

* **ข้อความเดิม**

ตั้งไว้เพื่อจ่ายเป็นค่าจัดซื้อเครื่องคอมพิวเตอร์ จำนวน 3 เครื่อง โดยมีรายละเอียดดังนี้

- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) หรือ 8 แกนเสมือน (8 Thread) โดยมีความเร็วสัญญาณนาฬิกาพื้นฐานไม่น้อยกว่า 3.2 GHz จํานวน 1 หน่วย

- หน่วยประมวลผลกลาง (CPU) มีหน่วยความจําแบบ Cache Memory ขนาดไม่น้อยกว่า 8 MB

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้ 1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจําขนาดไม่น้อยกว่า 1 GB หรือ 2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจําหลักในการแสดงภาพขนาดไม่น้อยกว่า 1 GB หรือ 3) มีหน่วยประมวลผลเพื่อแสดงภาพติดตั้งอยู่บนแผงวงจรหลัก แบบ Onboard Graphics ที่มี ความสามารถในการใช้หน่วยความจําหลักในการแสดงภาพขนาดไม่น้อยกว่า 1 GB

- มีหน่วยความจําหลัก (RAM) ชนิด DDR3 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล (Hard Drive) ชนิด SATA หรือดีกว่า ขนาดความจุไม่น้อยกว่า 2 TB จํานวน 1 หน่วย

- มี DVD-RW หรือดีกว่า จํานวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จํานวน ไม่น้อยกว่า 1 ช่อง

- มีแป้นพิมพ์และเมาส์

**- มีจอภาพแบบ LCD หรือดีกว่า มี Contrast Ratio ไม่น้อยกว่า 600 : 1 และมีขนาดไม่น้อยกว่า 18.5 นิ้ว จํานวน 1 หน่วย**

พร้อมรายละเอียดอื่นตามที่องค์การบริหารส่วนตำบลนาไม้ไผ่กำหนด ตั้งงบประมาณตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ประจําปี พ.ศ. 2559 ของกระทรวงเทคโนโลยีสารสนเทศและการสื่อสาร

* **ข้อความใหม่**

ตั้งไว้เพื่อจ่ายเป็นค่าจัดซื้อเครื่องคอมพิวเตอร์ จำนวน 3 เครื่อง โดยมีรายละเอียดดังนี้
- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) หรือ 8 แกนเสมือน (8 Thread) โดยมีความเร็วสัญญาณนาฬิกาพื้นฐานไม่น้อยกว่า 3.2 GHz จำนวน 1 หน่วย

- หน่วยประมวลผลกลาง (CPU) มีหน่วยความจำแบบ Cache Memory ขนาดไม่น้อยกว่า 8 MB 6 เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ณ วันที่ 21 เมษายน 2560

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้ 1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำขนาดไม่น้อยกว่า 1 GB หรือ

2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า 1 GB หรือ

3) มีหน่วยประมวลผลเพื่อแสดงภาพติดตั้งอยู่บนแผงวงจรหลัก แบบ Onboard Graphics ที่ มีความสามารถในการใช้หน่วยความจำหลักในการแสดงภาพขนาดไม่น้อยกว่า 1 GB

- มีหน่วยความจำหลัก (RAM) ชนิด DDR3 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล (Hard Drive) ชนิด SATA หรือดีกว่า ขนาดความจุไม่น้อยกว่า 2 TB หรือ ชนิด Solid State Drive ขนาดความจุไม่น้อยกว่า 240 GB จำนวน 1 หน่วย

- มีDVD-RW หรือดีกว่า จำนวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

- มีแป้นพิมพ์และเมาส์

**- มีจอภาพแบบ LCD หรือดีกว่า มีContrast Ratio ไม่น้อยกว่า 600 : 1 และมีขนาดไม่น้อย กว่า 19 นิ้ว จำนวน 1 หน่วย**

พร้อมรายละเอียดอื่นตามที่องค์การบริหารส่วนตำบลนาไม้ไผ่กำหนด ตั้งงบประมาณเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ณ วันที่ 21 เมษายน 2560 ของกระทรวงดิจิทัลเพื่อเศรษฐกิจและสังคม

**1.3 โอนงบประมาณไปตั้งจ่ายรายการใหม่ โครงการก่อสร้างถนนลาดยางแบบแอสฟัลท์ ติกคอนกรีตสายตกวัดทุ่งส้าน หมู่ที่ 5 : ผิวจราจรกว้าง 4.00 เมตร ยาว 193 เมตร หนา 0.03 หรือพื้นที่ผิวจราจรแบบแอสฟัลท์ติกคอนกรีต ไม่น้อยกว่า 772 ตารางเมตร พร้อมติดตั้งป้ายประชาสัมพันธ์โครงการ จำนวน 2 ป้าย**

* **โอนเพิ่ม**

แผนงานเคหะและชุมชนงานไฟฟ้าถนนงบลงทุน ค่าที่ดินและสิ่งก่อสร้างค่าก่อสร้างสิ่งสาธารณูปโภคโครงการก่อสร้างถนนลาดยางแบบแอสฟัลท์ติกคอนกรีตสายตกวัดทุ่งส้านหมู่ที่ 5 โอนเพิ่มเป็นเงิน 359,000 บาท

* **โอนลด**

แผนงานเคหะและชุมชนงานไฟฟ้าถนนงบลงทุนค่าที่ดินและสิ่งก่อสร้างค่าก่อสร้างสิ่งสาธารณูปโภค 05.โครงการติดตั้งแผงโซล่าเซลล์ระบบประปาหมู่บ้านหมู่ที่ 5 โอนลดเป็นเงิน 359,000บาท(หน้า 19)

**ทั้งนี้รายละเอียดปรากฏตามเอกสารที่ทุกท่านได้รับแล้ว**